
Ministru kabineta rīkojums Nr. 658
Rīgā 2022. gada 27. septembrī (prot. Nr. 49 22. §)
Par Krāslavas novada pašvaldības nekustamā īpašuma "Dunsku ceļš" pārņemšanu valsts īpašumā
· 1. Saskaņā ar Publiskas personas mantas atsavināšanas likuma 42. panta otro daļu un 43. pantu un Meža likuma 4. panta otro daļu pārņemt bez atlīdzības valsts īpašumā un nodot Zemkopības ministrijas valdījumā Krāslavas novada pašvaldības īpašumā esošo nekustamo īpašumu "Dunsku ceļš" (nekustamā īpašuma kadastra Nr. 6072 001 0362) – zemes vienību (zemes vienības kadastra apzīmējums 6072 001 3257) 0,05 ha platībā un inženierbūvi "Dunsku ceļš" (būves kadastra apzīmējums 6072 001 3257 001) – Kastuļinas pagastā, Krāslavas novadā (turpmāk – nekustamais īpašums).
· 2. Zemkopības ministrijai nekustamo īpašumu:
· 2.1. izmantot valsts meža apsaimniekošanas un aizsardzības funkcijas īstenošanai;
· 2.2. bez atlīdzības nodot Krāslavas novada pašvaldībai, ja tas vairs netiek izmantots šā rīkojuma 2.1. apakšpunktā minētās funkcijas īstenošanai.
· 3. Zemkopības ministrijai, nostiprinot zemesgrāmatā īpašuma tiesības uz nekustamo īpašumu:
· 3.1. norādīt, ka īpašuma tiesības nostiprinātas uz laiku, kamēr Zemkopības ministrija nodrošina šā rīkojuma 2.1. apakšpunktā minētās funkcijas īstenošanu;
· 3.2. ierakstīt atzīmi par aizliegumu atsavināt nekustamo īpašumu un apgrūtināt to ar lietu tiesībām.

